Paulus Gentiloni
Paulus Gentiloni Res apud Vicidata repertae: Nativitas: 22 Novembris 1954; Roma Patria: Italia Nomen nativum: Paolo Gentiloni Silveri Paulus Gentiloni, vulgo plene Paolo Gentiloni Silveri (Romae natus die 22 Novembris 1954), familiae nobilis proles, est diurnarius et politicus Italiae. Alumnus est Studii Urbis Romae ubi scientiae politicae studuit. Legatus est ad Parlamentum Italicum ab anno 2001. Minister communicationum meruit a die 17 Maii 2006 ad 8 Maii 2008, primo ministro Romano Prodi. Die 31 Octobris 2014, Friderica Mogherini ad officium Europaeum promota, Gentiloni minister rerum externarum Italiae factus est, primo ministro Matthaeo Renzi. Quo ab officio suo die 12 Decembris 2016 decedente, Gentiloni ad successionem a praeside Sergio Mattarella convocatus est.